CELEX: 62009CN0016
Language: et
Date: 2009-01-15 00:00:00
Title: Kohtuasi C-16/09: Eelotsusetaotlus, mille esitas Bundesfinanzhof (Saksamaa) 15. jaanuaril 2009 – Gudrun Schwemmer versus Agentur für Arbeit Villingen-Schwenningen – Familienkasse

18.4.2009   
            
            
               ET
            
            
               Euroopa Liidu Teataja
            
            
               C 90/7
            
         Eelotsusetaotlus, mille esitas Bundesfinanzhof (Saksamaa) 15. jaanuaril 2009 – Gudrun Schwemmer versus Agentur für Arbeit Villingen-Schwenningen – Familienkasse
   (Kohtuasi C-16/09)
   2009/C 90/11
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonkaebuse esitaja: Gudrun Schwemmer
   
      Vastustaja: Agentur für Arbeit Villingen-Schwenningen – Familienkasse
   
      Eelotsuse küsimused
   
   
               1.
            
            
               Kas nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (1) artikli 76 lõike 2 sätteid tuleb analoogia alusel kohaldada nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord (2), artikli 10 punktile a, juhul kui hüvitise saamiseks õigustatud vanem ei taotle perehüvitist, mida tal on õigus saada töökohajärgses riigis?
            
         
               2.
            
            
               Juhul kui määruse nr 1408/71 artikli 76 lõige 2 on analoogia alusel kohaldatav, siis millistel kaalutlustel saab perehüvitiste maksmiseks pädev elukohajärgse riigi asutus kohaldada määruse nr 574/72 artikli 10 punkti a selliselt, nagu oleks hüvitised määratud töökohajärgses riigis? Kas kaalutlusõigus eeldada perehüvitiste saamist töökohajärgses riigis võib olla kitsendatud juhul, kui hüvitiste saamiseks õigustatud isik ei taotle töökohajärgses riigis perehüvitist teadlikult, et kahjustada lapsetoetuse saamiseks õigustatud isikut elukohajärgses riigis?
            
         
      (1)  EÜT L 149, lk 2; ELT eriväljaanne 05/01, lk 35.
   
      (2)  EÜT L 74, lk 1; ELT eriväljaanne 05/01, lk 83.